Vilnius, 2020 m. gruodžio 3 d.

**„Lidl Lietuva“ valdyboje – naujas narys**

**Prekybos tinklas „Lidl“ skelbia apie pokyčius įmonės valdyboje. Oficialiu valdybos nariu tapo Steponas Matas Einikis, Kaune įsikūrusios „Lidl Lietuva“ regioninės bendrovės vadovas. Šis įmonės padalinys atsakingas už operatyvinę „Lidl Lietuva“ parduotuvių ir logistikos centro veiklą.**

S. M. Einikis prie „Lidl“ organizacijos prisijungė prieš daugiau nei aštuonerius metus ir patirtį kaupė tiek Lietuvoje, tiek ir užsienio šalyse – Lenkijoje, Vokietijoje, Čekijoje, Bulgarijoje, Kroatijoje.

„Lidl“ įmonėje Lietuvoje S. M. Einikis dirba nuo pat jos veiklos pradžios šalyje. Dar prieš pradedant darbus Lietuvoje, S. M. Einikis trejus metus patirtį kaupė Vokietijoje, kur užėmė įvairias pareigas regioninėje Vokietijos „Lidl“ bendrovėje bei pardavimų organizavimo departamente tarptautinėje „Lidl“ būstinėje. Vėliau tapo ir regiono vadovu Štutgarte.

Grįžęs į Lietuvą S. M. Einikis dirbo „Lidl Lietuva“ prekių srautų valdymo departamento vadovu, vėliau – pardavimų vadovu, o 2019 metais tapo „Lidl Lietuva“ regioninės bendrovės vadovu.

Šiuo metu „Lidl Lietuva“ valdybą sudaro įmonės generalinis direktorius ir valdybos pirmininkas Radostin Roussev-Peine, Administracijos tarnybos vadovė Eglė Radžiūnė, Centrinės tarnybos vadovas Marius Kybartas, Pirkimų tarnybos vadovas Wojciech Grohn bei regioninės bendrovės vadovas S. M. Einikis.

„Lidl Lietuva“ šalyje valdo 52 parduotuves, įsikūrusias 22-juose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje. Įmonėje dirba daugiau nei 2300 darbuotojų.

**Daugiau informacijos:**

Lina Skersytė

Korporatyvinių reikalų ir komunikacijos departamentas

UAB „Lidl Lietuva“

Tel. +370 5 267 3228, +370 680 53556

lina.skersyte@lidl.lt